b'\n_START_ARTICLE_\nD\xc3\xb8delig kjemi\n_START_SECTION_\nHandling\n_START_PARAGRAPH_\nHandlingen er lagt til det norske h\xc3\xb8yfjellet, n\xc3\xa6rmere bestemt Brageli Hotell. En rekke skandinaver kommer tilsynelatende til hotellet for \xc3\xa5 tilbringe vinterferien der. Men egentlig er flere av de involvert i lyssky aff\xc3\xa6rer - b\xc3\xa5de av finansiell og politisk art. Enkelte med internasjonale forgreninger. Flere d\xc3\xb8dsfall skjer og en dansk politimann p\xc3\xa5 rekreasjon blir motvillig dratt inn i dramatiske begivenheter. Samtidig isoleres gjestene av en sn\xc3\xb8storm.\n_START_SECTION_\nOm serien\n_START_PARAGRAPH_\nSerien ble d\xc3\xa5rlig mottatt av anmelderne. VGs anmelder som gav den terningkast to, med f\xc3\xb8lgende kommentar: \xc2\xabSeriens svakhet ligger i konstruksjonen av intrigen. Mordhistorien er banalt enkel. Som et t\xc3\xa5keteppe over grunnmotivet kj\xc3\xa6rlighet/sjalusi/gr\xc3\xa5dighet, flyter beretningen om kjemifabrikkens ledere og hvordan deres profittbegj\xc3\xa6r b\xc3\xa5de skaper naturkatastrofe og lar Mossad-agenter opptre som kloninger av gutta p\xc3\xa5 skauen\xc2\xbb._NEWLINE_Serien hadde h\xc3\xb8ye seertall. Blant annet s\xc3\xa5 ble siste episode sett av 2,18 millioner.'